અતિ આવશ્યક સેવાઓમાંની એક એવી પોસ્ટ સુવિધા જામનગરમા કથળી છે અને પરોક્ષરૂપે ખાનગી બેંકો અને કુરિયર સેવાને પ્રોત્સાહન અપાતું હોય તેવું ચિત્ર ઉપસે છે, એક તો ટપાલ ડિસ્ટ્રીબ્યુશન અનિયમિત છે લોકોને ટેલિફોન બીલ ઈન્ટરવ્યુ કોલ ચેક વગેરે જેવી ટપાલો નિયમિત મળતી નથી, પૂરતી સંખ્યામાં ટપાલીઓ જ જોવા મળતા નથી, તેમાંય શંકરટેકરી જીઆઈડીસી વિસ્તારમાં આવેલી પોસ્ટ ઓફિસના રેઢિયાળ કારભારને હિસાબે ગ્રાહકો પરેશાન થઈ રહ્યા છે.